Κεφάλαιο 4 
Η τέχνη και η γραφή 
1. Πότε παρατηρήθηκε παρακμή; 
· Μετά την κάθοδο των Δωριέων σταμάτησε να αναπτύσσεται η μυκηναϊκή τέχνη. 
· Η παλιά γραφή ξεχάστηκε, γιατί ήταν δύσκολη και έγιναν πολλές αλλαγές  στον ελλαδικό χώρο. 
· Οι άνθρωποι όμως δεν έπαψαν να χτίζουν σπίτια ή να φτιάχνουν διάφορα αντικείμενα που τους ήταν απαραίτητα στην καθημερινή τους ζωή. 

2. Τι γνωρίζουμε για τα κτίρια; 
· Από τις ανασκαφές καταλαβαίνουμε ότι τα σπίτια ήταν μικρά και απλά.
· Τα θεμέλια ήταν από πέτρα, ενώ το υπόλοιπο κτίσμα ήταν από άλλα υλικά.
· Ένα πήλινο κατασκεύασμα του 8ου αι. π.Χ. που βρέθηκε στο Άργος μας δίνει  μια ιδέα για τα κτίρια της εποχής.
3. Τι ξέρετε για τα αγάλματα και τα αγγεία; 
· Τα πρώτα αγάλματα ήταν ξύλινα και παρίσταναν θεούς. [image: ]
· Από αυτά δε σώθηκε κανένα, αφού το ξύλο καταστρέφεται εύκολα. Αργότερα άρχισαν να φτιάνχουν μικρά αγάλματα από μέταλλο.
· Όλες οι οικογένειες χρησιμοποιούσαν αγγεία για τις καθημερινές τους  ανάγκες. 
· Στα αγγεία αποθήκευαν λάδι, κρασί και άλλα προϊόντα. 
· Οι τεχνίτες ζωγράφιζαν πάνω τους κύκλους, τρίγωνα,  τετράγωνα και άλλα γεωμετρικά σχήματα, γι’ αυτό η τέχνη ονομάστηκε γεωμετρική. 

4.Τι γνωρίζετε για το εμπόριο; 
· Αυτή την εποχή οι Έλληνες άρχισαν τα θαλασσινά ταξίδια πουλώντας και  αγοράζοντας προϊόντα. 
· Κατάφεραν να πάρουν πάλι το εμπόριο της Μεσογείου, που το είχαν χάσει  μετά την παρακμή του μυκηναϊκού πολιτισμού.

5. Πώς οι Έλληνες απέκτησαν αλφάβητο; 
· Οι Έλληνες ήρθαν σε επαφή με τους Φοίνικες, από τους οποίους πήραν το  αλφάβητο. 
· Σε αυτό πρόσθεσαν φωνήεντα και έφτιαξαν δικό τους αλφάβητο.
· Στην αρχή έγραφαν από τα δεξιά προς τα αριστερά, χωρίς να χωρίζουν τις  
λέξεις.

